
Α ΠΟΦΑΣΕΙ Σ 

Αριθμ. 1121824/485/0013 (1) 

Παράταση προθεσμιών υποβολής της δήλωσης 
στοιχείων ακινήτων έτους 2005. 


Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 22 
του ν. 2020/1992 (Φ.Ε.Κ. 34Α'), με τις οποίες παρέχεται 
εξουσιοδότηση στον Υπουργό Οικονομίας και Οικονο¬ 
μικών να παρατείνει με απόφαση τις προθεσμίες που 
ορίζονται από τις κείμενες φορολογικές διατάξεις για 
υποβολή φορολογικών δηλώσεων, σε εξαιρετικές πε¬ 
ριπτώσεις. 

2. Τις διατάξεις του πρώτου και δεύτερου εδαφίου της 
παραγράφου 15 του άρθρου 5 του ν. 3296/2004 (ΦΕΚ 


253Α') «Φορολογία εισοδήματος φυσικών και νομικών 
προσώπων, φορολογικοί έλεγχοι και άλλες διατάξεις», 
με τις οποίες ορίζεται η υποχρέωση υποβολής δήλω¬ 
σης στοιχείων ακινήτων (Ε9 έτους 2005) για φυσικά και 
νομικά πρόσωπα. 

3. Τις διατάξεις του τελευταίου εδαφίου της παρα¬ 
γράφου 15 του άρθρου 5 του ν. 3296/2004, με τις οποίες 
εξουσιοδοτείται ο Υπουργός Οικονομίας και Οικονομι¬ 
κών να καθορίζει, μεταξύ των άλλων και κάθε σχετική 
λεπτομέρεια για την εφαρμογή των διατάξεων αυτών. 

4. Την υπ’ αριθμ. 1104276/333/0013 ΠΟΑ 1150/28.12.2004 
(ΦΕΚ 1985Β') Απόφαση Υπουργού Οικονομίας και Οι¬ 
κονομικών, με την οποία καθορίζεται η εφαρμογή των 
διατάξεων της παραγράφου 15, του άρθρου 5, του 
ν. 3296/2004. 

5. Την Κοινή Απόφαση του Πρωθυπουργού και του 
Υπουργού Οικονομίας και Οικονομικών 37930/ΔΙΟΕ/1264/ 
14.10.2005 (ΦΕΚ 1432Β') για τον καθορισμό αρμοδιοτή¬ 
των των Υφυπουργών Οικονομίας και Οικονομικών. 

6. Τη δυσκολία της πρώτης εφαρμογής των δηλώσεων 
στοιχείων ακινήτων (Ε9), ηλεκτρονικά. 

7. Το γεγονός ότι με την παρούσα απόφαση δεν προ- 
καλείται δαπάνη στον Κρατικό Προϋπολογισμό, απο¬ 
φασίζουμε: 

Ορίζουμε την 27η Ιανουάριου 2006 ως καταληκτική 
ημερομηνία για: 

α) την υποβολή αρχικής δήλωσης στοιχείων ακινήτων 
έτους 2005, ηλεκτρονικά, ανεξάρτητα από το τελευταίο 
ψηφίο του Αριθμού Φορολογικού Μητρώου, 

β) την υποβολή δήλωσης στοιχείων ακινήτων (Εντυπο 
Ε9) έτους 2005, μαζί με την αρχική δήλωση φορολογίας 
εισοδήματος, για φυσικά πρόσωπα τα οποία κατοικούν 
στην αλλοδαπή, δεν αποκτούν εισόδημα στην Ελλάδα, 
έχουν όμως υποχρέωση υποβολής δήλωσης στοιχείων 
ακινήτων (Ε9), καθώς και εξ αυτού του λόγου δήλω¬ 
σης φορολογίας εισοδήματος για το οικονομικό έτος 
2005. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Δεκεμβρίου 2005 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 

Αριθμ. 1115453/8441/0016 (2) 

Ανάθεση είσπραξης του ειδικού φόρου τηλεοπτικών δι¬ 
αφημίσεων έτους 2006 στην ΕΘΝΙΚΗ ΤΡΑΠΕΖΑ της 
ΕΛΛΑΔΟΣ Α.Ε. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του δεύτερου εδαφίου της παρα¬ 
γράφου 1 του άρθρου 2 του ν.δ. 356/1974 (Κ.Ε.Δ.Ε.), 
όπως αυτό προστέθηκε με το άρθρο 2 του ν. 599/1977, 
σύμφωνα με τις οποίες μπορεί να ανατεθεί κατ’ εξαί¬ 
ρεση η είσπραξη δημοσίων εσόδων στις Τράπεζες ή σε 
άλλους Οργανισμούς κοινής ωφελείας ή πιστωτικούς 
Οργανισμούς ή στα Ελληνικά Ταχυδρομεία ή σε άλλες 
δημόσιες αρχές και ότι με απόφαση του Υπουργού 
Οικονομικών καθορίζεται ο τρόπος και η διαδικασία 
της είσπραξης, καθώς και ο έλεγχος για την είσπραξη 
αυτών. 

β. Τις διατάξεις του άρθρου 11 του ν. 2362/1995 «Περί 
Δημοσίου Λογιστικού...» (ΦΕΚ 247Α'). 

γ. Τις διατάξεις του άρθρου 12 του ν. 2328/1995 (ΦΕΚ 
159 Α'), όπως το άρθρο αυτό αντικαταστάθηκε με το 
άρθρο 33 του ν. 2429/1996 (ΦΕΚ 155Α'). 

δ. Τις διατάξεις της περίπτωσης α' του άρθρου 4 
της 1086567/40/Τ και Ε.Φ./29.7.1996 κοινής απόφασης 
των Υπουργών Οικονομικών, Εργασίας και Κοινωνικών 
Ασφαλίσεων και Τύπου και Μέσων Μαζικής Ενημέρωσης, 
με την οποία καθορίζονται οι λεπτομέρειες εφαρμογής 
του άρθρου 12 του ν. 2328/1995, όπως ισχύει. 

ε. Την ανάγκη καθορισμού της Τράπεζας που θα ει- 
σπράξει για το έτος 2006 και για λογαριασμό του Δη¬ 
μοσίου τον ειδικό φόρο τηλεοπτικών διαφημίσεων. 

στ. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432 Β') Απόφαση του Πρωθυπουργού και του Υπουργού 
Οικονομίας και Οικονομικών με την οποία ανατίθενται 
αρμοδιότητες στους Υφυπουργούς Οικονομίας και Οι¬ 
κονομικών. 

ζ. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α 98) και τη διαπίστωση ότι από τις διατάξεις της 
απόφασης αυτής δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Αναθέτουμε για το έτος 2006 το έργο της είσπραξης 
του ειδικού φόρου τηλεοπτικών διαφημίσεων και για 
λογαριασμό του Δημοσίου, στην Εθνική Τράπεζα της 
Ελλάδος Α.Ε. 

Τα ποσά που εισπράπονται από τα καταστήματα της 
εν λόγω Τράπεζας κατά τη διάρκεια εκάστου ημερο¬ 
λογιακού μήνα αποδίδονται στο Δημόσιο την ενδεκάτη 
(11) ημέρα του επόμενου μήνα της είσπραξης. Αν η εν¬ 
δεκάτη (11η) ημέρα είναι αργία η απόδοση γίνεται την 
επόμενη εργάσιμη. 

Κατά τα λοιπά, δηλαδή ως προς τον τρόπο απόδοσης 
των χρημάτων από την εν λόγω Τράπεζα, ως και την 
αντιμετώπιση των περιπτώσεων καθυστέρησης απόδο¬ 
σης αυτών, εφαρμόζονται οι διατάξεις της περίπτωσης 
α του άρθρου 4 της κοινής απόφασης 1086567/40/Τ και 
Ε.Φ./29.7.1996 των Υπουργών Οικονομικών, Εργασίας και 
Κοινωνικών Ασφαλίσεων και Τύπου και Μέσων Μαζικής 
Ενημέρωσης, που εξακολουθεί να ισχύει κατά το μέ¬ 
ρος που δεν ρυθμίζεται διαφορετικά από την παρούσα 
απόφαση. 


Η απόφαση αυτή που ισχύει από 1.1.2006 να δημοσι- 
ευθεί στην Εφημερίδα της Κυβερνήσεως. 

Αθήνα, 26 Δεκεμβρίου 2005 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΣΑΣ 
-♦- 

Αριθμ. Φ. 429.1/53/158328 Σ. 1962 (3) 

Ρύθμιση θεμάτων καταγραφής, στρατολογικής παρα¬ 
κολούθησης και απογραφής στρατευσίμων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΞΩΤΕΡΙΚΩΝ - 
ΕΘΝΙΚΗΣ ΑΜΥΝΑΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις της παραγράφου 3 του άρθρου 10 
του ν. 3421/2005 «Στρατολογία των Ελλήνων και άλλες 
διατάξεις» (ΦΕΚ 302/13.12.2005, τ.Α'). 

β. Τις διατάξεις της υπ’ αριθμ. 177026/17.3.2004 Κοινής 
Απόφασης Πρωθυπουργού και Υπουργού Εθνικής Άμυ¬ 
νας «Ανάθεση αρμοδιοτήτων Υπουργού Εθνικής Αμυνας 
στους Υφυπουργούς Εθνικής Αμυνας» (ΦΕΚ 517/17.3.2004, 
τ.Β'). 

γ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

δ. Σχετική πρόταση του Αρχηγού Γ.Ε.ΕΘ.Α., αποφα¬ 
σίζουμε: 

Αρθρο 1 

Στοιχεία που αναγράφονται 
στα Δελτία Απογραφής (ΔΑ) 

1. Τα δελτία απογραφής που υποχρεούνται να συ¬ 
μπληρώνουν οι στρατεύσιμοι περιλαμβάνουν τα εξής 
στοιχεία: 

α. Στρατολογικά στοιχεία, αρμόδιο Στρατολογικό Γ ρα¬ 
φείο που τους παρακολουθεί και Στρατιωτικός Αριθμός 
τους. 

β. Ονοματεπώνυμο, όνομα πατέρα και μητέρας, ημε¬ 
ρομηνία και έτος γέννησης, και αριθμός δελτίου αστυ¬ 
νομικής ταυτότητας (ΑΔΤ) ή διαβατηρίου. 

γ. Μητρώα αρρένων δήμου ή κοινότητας στα οποία 
είναι εγγεγραμμένος ο στρατεύσιμος. 

δ. Πλήρη διεύθυνση διαμονής. 

ε. Γραμματικές γνώσεις, τυχόν ειδικές γνώσεις και 
ικανότητες (ναυταθλητισμός, κολύμβηση, πολεμικές 
τέχνες, αθλητικές επιδόσεις κ.λπ.), ξένες γλώσσες και 
βαθμό γνώσης τους, θρήσκευμα, επάγγελμα του γονέα 
τους, επάγγελμα που τυχόν ασκούν οι ίδιοι και χρονικό 
διάστημα άσκησής του. Υπόψη ότι η δήλωση του θρη¬ 
σκεύματος είναι προαιρετική. 

στ. Κατάσταση υγείας και στοιχεία σωματικής διά¬ 
πλασης και ομάδα αίματος. 

ζ. Αν υπάρχουν προϋποθέσεις μεταφοράς στους υπό¬ 
χρεους μειωμένης στρατεύσιμης στρατιωτικής υποχρέ¬ 
ωσης. 

η. Προτίμηση Κλάδου των Ενόπλων Δυνάμεων και 
επιθυμία εκπλήρωσης στρατεύσιμης στρατιωτικής 

υποχρέωσης στις Ειδικές Δυνάμεις Στρατού =ηράς και 
Πολεμικού Ναυτικού. 

2. Το έντυπο του δελτίου απογραφής, με οδηγίες για 
τη συμπλήρωσή του, διαμορφώνεται από τη ΔΣΛ/ΓΕ- 
ΕΘΑ. 

Άρθρο 2 

Τρόπος συμπλήρωσης των ΔΑ και δικαιολογητικά 
που συνυποβάλλονται από τους στρατεύσιμους 

1. Οι στρατεύσιμοι προσέρχονται για τη συμπλήρωση 
του εντύπου του δελτίου απογραφής στα Στρατολογικά 
Γραφεία ή στα Κέντρα Εξυπηρέτησης Πολιτών (ΚΕΠ). Η 
συμπλήρωσή του γίνεται από τους ίδιους χειρογραφικά 
ή από τις προαναφερόμενες υπηρεσίες ηλεκτρονικά και 
χειρογραφικά, με σαφήνεια και ακρίβεια, σύμφωνα με 
τις οδηγίες που αναγράφονται σ’ αυτό. Με το δελτίο 
απογραφής υποβάλλονται από τους στρατευσίμους και 
τα εξής δικαιολογητικά: 

α. Φωτοτυπία των δύο όψεων της αστυνομικής ταυ¬ 
τότητας ή των σελίδων του διαβατηρίου τους με τα 
ληξιαρχικά τους στοιχεία ή εφόσον στερούνται τέ¬ 
τοιων εγγράφων, πιστοποιητικό Δήμου ή Κοινότητας, 
περί εγγραφής τους στα μητρώα αρρένων που φέρει 
φωτογραφία τους. 

β. Ιατρικές γνωματεύσεις ή βεβαιώσεις, όσοι έχουν 
προβλήματα υγείας. 

2. Οι μη εγγεγραμμένοι σε μητρώα αρρένων (αδή¬ 
λωτοι) υπόχρεοι προς κατάθεση δελτίου απογραφής, 
προκειμένου να θεωρηθούν ως εμπροθέσμως καταθέ- 
σαντες, οφείλουν μέχρι την καθορισμένη προθεσμία 
από την παράγραφο 1 του άρθρου 3 της παρούσας 
απόφασης, να υποβάλουν στο αρμόδιο Στρατολογικό 
Γ ραφείο βεβαίωση της αρμόδιας υπηρεσίας της Πρωτο¬ 
βάθμιας ή Δευτεροβάθμιας Τοπικής Αυτοδιοίκησης, από 
την οποία να προκύπτει ότι υπέβαλαν δικαιολογητικά 
για την εγγραφή τους σε μητρώα αρρένων. 

Άρθρο 3 

Προθεσμίες και υπηρεσίες κατάθεσης των ΔΑ 

1. Το έντυπο του δελτίου απογραφής συμπληρώνε¬ 
ται ή υποβάλλεται συμπληρωμένο με τα απαραίτητα 
στοιχεία, στο αρμόδιο Στρατολογικό Γραφείο ή στο 
Στρατολογικό Γ ραφείο του τόπου διαμονής των στρα¬ 
τευσίμων ή στο ΚΕΠ του ΟΤΑ διαμονής τους, από την 
1η Ιανουάριου έως το τέλος Φεβρουάριου του έτους 
κατά το οποίο αυτοί διανύουν το δέκατο ένατο έτος 
της ηλικίας τους. 

2. Ειδικά οι μόνιμοι κάτοικοι εξωτερικού καταθέτουν 
δελτίο απογραφής έως την προηγούμενη της ημερο¬ 
μηνίας που υποχρεούνται να καταταγούν στις Ένοπλες 
Δυνάμεις λόγω λήξης ή διακοπής της νόμιμης παραμο¬ 
νής τους έξω απ’ αυτές. Αυτοί μπορούν να καταθέσουν 
ΔΑ και μέσω των αρμόδιων ελληνικών προξενικών αρ¬ 
χών, δηλώνοντας ταυτόχρονα τη διεύθυνση διαμονής 
τους στην Ελλάδα, εφόσον διαθέτουν, ή τη διεύθυν¬ 
ση διαμονής συγγενικού τους προσώπου. Υπόδειγμα 
Δελτίου Απογραφής μπορεί να εκτυπώνεται από την 
ιστοσελίδα της ΔΣΛ/ΓΕΕΘΑ ( \ν\ν\ν.8{Γ3ίο1ο5ί3.5Γ ) και να 
αποστέλλεται συμπληρωμένο στο αρμόδιο Στρατολο¬ 
γικό Γ ραφείο. 

3. Οι υπηρεσίες κατάθεσης των ΔΑ, χορηγούν σχετι¬ 


κό αποδεικτικό στους στρατεύσιμους που καταθέτουν 
δελτίο απογραφής. 

4. Για την καλύτερη εξυπηρέτηση των στρατευσίμων 
για την κατάθεση ΔΑ καθορίζονται τα εξής: 

α. Τα Στρατολογικά Γραφεία: 

(1) Καταρτίζουν αναλυτικό ημερολογιακό πρόγραμμα 
κατάθεσης των ΔΑ. Το πρόγραμμα αυτό συντάσσεται το 
πρώτο δεκαήμερο του Δεκεμβρίου του προηγούμενου 
έτους και κοινοποιείται άμεσα στα ΚΕΠ, στη Νομαρχιακή 
Αυτοδιοίκηση, στους Δήμους, Κοινότητες, τα λύκεια και 
σχολές της δευτεροβάθμιας εκπαίδευσης των νομών 
που εδρεύουν αυτά, για την κατά την κρίση τους ευρεία 
δημοσιοποίησή του. Τα Στρατολογικά Γ ραφεία πλην των 
νομών Αττικής και Θεσσαλονίκης, ενημερώνουν και τα 
τοπικά Μέσα Μαζικής Ενημέρωσης (ΜΜΕ) έντυπου και 
ηλεκτρονικού τύπου. 

(2) Διαμορφώνουν κατάλληλη αίθουσα για την υπο¬ 
δοχή των στρατευσίμων, είτε στο χώρο τους, είτε σε 
γειτονικές μονάδες. 

(3) Ελέγχουν εγκαίρως και αναφέρουν στις προϊστά¬ 
μενες Διοικήσεις Στρατολογίας την ομαλή λειτουργία 
του ηλεκτρονικού τους εξοπλισμού και τη σύνδεσή τους 
με το διαδίκτυο. 

(4) Ενημερώνουν τους στρατευσίμους για τη διαδι¬ 
κασία επιλογής, στράτευσης, χορήγησης αναβολής 
σπουδών και κατάταξης, τονίζοντάς τους ιδιαίτερα τις 
στρατιωτικές υποχρεώσεις τους και τις συνέπειες για 
τυχόν παραλείψεις τους. 

β. Οι Διοικήσεις Στρατολογίας: 

(1) Εκδίδουν οδηγίες προς τα Στρατολογικά Γραφεία 
που υπάγονται σ’ αυτές για την υλοποίηση των προα- 
ναφερομένων. 

(2) Μεριμνούν για την εξεύρεση κατάλληλου χώρου 
υποδοχής των στρατευσίμων, τη διάθεση των οργά¬ 
νων της τάξης και τον ευπρεπισμό των Στρατολογικών 
Γ ραφείων. 

γ. Τα Κέντρα Εξυπηρέτησης Πολιτών ελέγχουν εγκαί¬ 
ρως τη σύνδεσή τους και την ομαλή μεταφορά των 
δεδομένων στη βάση δεδομένων της ΔΣΛ/ΓΕΕΘΑ και 
αναρτούν στους πίνακες ανακοινώσεών τους το πρό¬ 
γραμμα κατάθεσης των ΔΑ. 

δ. Οι Δήμοι και οι Κοινότητες ενημερώνουν με κάθε 
πρόσφορο τρόπο τους γραμμένους στα μητρώα αρρέ¬ 
νων τους που οφείλουν να καταθέσουν ΔΑ, ανεξάρτητα 
με το αν αυτοί διαμένουν ή όχι στην περιφέρειά τους. 

Άρθρο 4 

Διαδικασία τήρησης, διακίνησης και χειρογραφικής 
ή μηχανογραφικής επεξεργασίας των ΔΑ 

1. Τα Στρατολογικά Γραφεία μόλις περιέρχονται ή 
κατατίθενται σ’ αυτά τα Δελτία Απογραφής: 

α. Καταχωρίζουν στη στρατολογική μερίδα των στρα¬ 
τευσίμων την εξής ένδειξη: «Ημερομηνία (η της κατά¬ 
θεσης): Κατέθεσε Δελτίο Απογραφής». Συμπληρώνουν 
με μελάνι την ημερομηνία γέννησης και με μολύβι τις 
ενδείξεις θρήσκευμα, εφόσον έχει δηλωθεί, επάγγελ¬ 
μα, γραμματικές και τεχνικές γνώσεις, αριθμό ΑΔΤ ή 
διαβατηρίου, ανάστημα, ξένες γλώσσες και διαμονή. Οι 
ενδείξεις θρήσκευμα, γραμματικές και τεχνικές γνώσεις 
και ανάστημα οριστικοποιούνται με μελάνι μετά την 
κατάταξη, όταν περιέρχονται στα ΣΓ οι καταστάσεις 
των καταταγέντων. 

β. Υποβάλλουν απευθείας στη ΔΣΛ/ΓΕΕΘΑ ανά δε¬ 
καήμερο τους μήνες Ιανουάριο και Φεβρουάριο, τα 
κατατεθέντα ΔΑ των απογραφομένων στρατευσίμων, 
μαζί με τα ΔΑ αυτών που δεν παρακολουθούνται στρα¬ 
τολογικός απ’ αυτά, επισυνάπτοντας και τα σχετικά 
δικαιολογητικά που τυχόν κατατέθηκαν από τους στρα¬ 
τευσίμους, εκτός από τα φωτοαντίγραφα των δελτίων 
ταυτότητας τα οποία καταστρέφονται μετά την πλήρη 
και ορθή συμπλήρωση του ΔΑ. 

γ. Υποβάλλουν επίσης απευθείας στην ΔΣΛ/ΓΕΕΘΑ 
ανά δεκαήμερο, όσα ΔΑ κατατίθενται από 1η Μαρτίου 
μέχρι την ημερομηνία κατανομής στους Κλάδους των 
Ενόπλων Δυνάμεων. Τα ΔΑ που κατατίθενται μετά την 
ονομαστική κατανομή στους κλάδους των Ενόπλων 
Δυνάμεων, υποβάλλονται στο τέλος κάθε μήνα στη Δι¬ 
εύθυνση Στρατολογικού του οικείου Κλάδου. 

2. Τα ΚΕΠ μετά την ηλεκτρονική καταχώρηση των 
στοιχείων των στρατευσίμων, εκτυπώνουν τα ΔΑ και 
τα αποστέλλουν εντός δεκαημέρου συγκεντρωτικά μαζί 
με τα τυχόν συνυποβληθέντα από τους στρατευσίμους 
έγγραφα, απευθείας στη ΔΣΛ/ΓΕΕΘΑ. 

3. Το Μηχανογραφικό Αρχείο της κλάσεως που 
απογράφεται, το οποίο δημιουργείται και τηρείται 
από τη ΔΣΛ/ΓΕΕΘΑ ενημερώνεται αυτόματα με τη 
διαδικασία της ηλεκτρονικής συμπλήρωσης και κα¬ 
τάθεσης των Δελτίων Απογραφής στα Στρατολογι¬ 
κά Γραφεία και ΚΕΠ. Τα Δελτία Απογραφής με τις 
ιατρικές γνωματεύσεις ή βεβαιώσεις που υποβάλ¬ 
λονται από τα Στρατολογικά Γ ραφεία και ΚΕΠ στη 
ΔΣΛ/ΓΕΕΘΑ, παραβάλλονται με το μηχανογραφικό 
αρχείο για την πληρότητα αυτού και επακολουθεί 
στη συνέχεια αριθμητική και ονομαστική κατανομή 
των στρατευσίμων στους Κλάδους των Ενόπλων Δυ¬ 
νάμεων, ανάλογα με τις υπηρεσιακές τους ανάγκες. 
Μετά την ονομαστική κατανομή στους Κλάδους των 
Ενόπλων Δυνάμεων, τα Δελτία Απογραφής καταστρέ- 
φονται από τη ΔΣΛ/ΓΕΕΘΑ. 

Άρθρο 5 

Τρόπος αναζήτησης όσων δεν κατέθεσαν ΔΑ 

1. Η ΔΣΛ/ΓΕΕΘΑ μετά την ολοκλήρωση των ελέγχων 
πληρότητας του μηχανογραφικού αρχείου της κλάσε¬ 
ως συντάσσει και αποστέλλει στα Στρατολογικά Γ ρα¬ 
φεία πίνακες των καταθεσάντων Δελτία Απογραφής 
με τα στοιχεία απογραφής των για την ενημέρωση 
των Στρατολογικών Μητρώων καθώς και πίνακες μη 
καταθεσάντων Δελτία Απογραφής για την αναζήτησή 
τους. 

2. Τα Στρατολογικά Γ ραφεία μετά την παραβολή των 
πινάκων των μη καταθεσάντων Δελτία Απογραφής με 
τα Στρατολογικά Μητρώα, συντάσσουν μέχρι το τέλος 
Μάίου τους πίνακες αναζητουμένων και εξακριβώνουν 
με έγγραφα προς τις Δημοτικές, Κοινοτικές και Αστυ¬ 
νομικές Αρχές τους λόγους για τους οποίους ο κάθε 
στρατεύσιμος δεν υπέβαλε ΔΑ. 

3. Οι στρατεύσιμοι που υποβάλλουν ΔΑ από την 1η 
Μαρτίου του έτους που διανύουν το 19ο έτος της ηλι¬ 
κίας τους και μέχρι την προηγούμενη της ημερομηνίας 
αρχικής κατάταξης της κλάσης τους, θεωρούνται ότι 
το υπέβαλαν εκπρόθεσμα. Μετά την ημερομηνία αυτή 
θεωρούνται ότι δεν υπέβαλαν ΔΑ είτε το καταθέσουν 
είτε όχι. 


4/Οσοι αρνούνται να συμπληρώσουν όλα τα στοιχεία 
στο ΔΑ θεωρούνται ότι δεν το υπέβαλαν. 

Αρθρο 6 

Τελικές διατάξεις 

1. Διοικητικές, ερμηνευτικές και διαδικαστικής φύσεως 
οδηγίες για την εφαρμογή της απόφασης αυτής εκδί- 
δονται από τη Διεύθυνση Στρατολογικού του Γενικού 
Επιτελείου Εθνικής Άμυνας. 

2. Η απόφαση αυτή να δημοσιευθεί στην Εφημερίδα 
της Κυβερνήσεως και να ισχύσει από τη δημοσίευσή 
της. 

Αθήνα, 29 Δεκεμβρίου 2005 

01 ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΞΩΤΕΡΙΚΩΝ 

ΚΑΙ ΑΠΟΚΕΝΤΡΩΣΗΣ 

ΠΡΟΚΟΠΗΣ ΠΑΥΛΟΠΟΥΛΟΣ ΠΕΤΡΟΣ ΜΟΛΥΒΙΑΤΗΣ 

ΥΦΥΠ. ΕΘΝΙΚΗΣ ΑΜΥΝΑΣ ΔΗΜΟΣΙΑΣ ΤΑΞΕΩΣ 

ΙΩΑΝΝΗΣ ΛΑΜΠΡΟΠΟΥΛΟΣ ΓΙΩΡΓΟΣ ΒΟΥΛΓΑΡΑΚΗΣ 
-♦- 

Αριθμ. ΔΥΙδ/96549 (4) 

Τροποποίηση της υπ’ αριθμ. ΔΥΙδ/οικ. 64670/17.6.2005 
(Φ.Ε.Κ. 914/5.7.2005 τεύχος Β') με θέμα: «Σύσταση - 
Συγκρότηση Κοινών Υπηρεσιακών Συμβουλίων των 
Νοσοκομείων του Ε.Σ.Υ.Κ.Α. και των Νοσοκομείων της 
παρ. 10 του άρθρου 13 του ν. 2889/2001». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη τις διατάξεις: 
α. Της παρ. Β4 του άρθρου 40 του ν. 1884/1990 (Φ.Ε.Κ. 
81/16.6.1990 τ.Α') «Διαρρυθμίσεις στην έμμεση φορολογία 
και άλλες διατάξεις». 

β. Του άρθρου 22 παρ. 3 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/27.11.1995 τ.Α'). 

γ. Των άρθρων 158 έως και 164 του ν. 2683/1999 (Φ.Ε.Κ. 
19/9.2.1999 τ.Α') «Κύρωση του Κώδικα Κατάστασης Δημο¬ 
σίων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ. και άλλες διατάξεις, όπως αντικαταστάθηκαν 
και συμπληρώθηκαν μεταγενέστερα. 

δ. Το άρθρο 5 του ν. 2716/1999 (Φ.Ε.Κ. 96/17.5.1999 τ.Α') 
«Ανάπτυξη και εκσυγχρονισμός των υπηρεσιών ψυχικής 
υγείας και άλλες διατάξεις». 

ε. Του άρθρου 17 του ν. 3205/2003 (ΦΕΚ. 297/23.12.2003 
τ.Α') «Μισθολογικές ρυθμίσεις λειτουργών και υπαλλή¬ 
λων του Δημοσίου, Ν.Π.Δ.Δ. και Ο.ΤΑ, μονίμων στελεχών 
των Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

στ. Του άρθρων 9 και 11 παρ. 5 και 7 του ν. 3260/2004 
(ΦΕΚ. 151/6.8.2004 τ.Α') «Ρυθμίσεις του συστήματος προ¬ 
σλήψεων και θεμάτων δημόσιας διοίκησης». 

ζ. Των άρθρων 4 παρ. 19 και 20, 7, 8, 12 και 42 του 
ν. 3329/2005 (Φ.Ε.Κ. 81/4.4.2005 τεύχος Α') «Εθνικό Σύ¬ 
στημα Υγείας και Κοινωνικής Αλληλεγγύης και λοιπές 
διατάξεις». 

η. Την υπ’ αριθμ. 304/1999/26.5.1999 Γνωμοδότηση του 
Νομικού Συμβουλίου του Κράτους. 

θ. Την απόφασή μας ΔΥΙδ/οικ. 64670/17.6.2005 (Φ.Ε.Κ. 
914/5.7.2005 τεύχος Β') «Σύσταση - Συγκρότηση Κοι¬ 
νών Υπηρεσιακών Συμβουλίων των Νοσοκομείων του 
Ε.Σ.Υ.Κ.Α. και των Νοσοκομείων της παρ. 10 του άρθρου 
13 του ν. 2889/2001». 

ι. Την υπ’ αριθμ. Υ4α/38596/28.6.2005 κοινή υπουργική 
απόφαση με θέμα: «Υπαγωγή του Νοσοκομείου Ειδικών 
Παθήσεων Θεσσαλονίκης στη Β' Υγειονομική Περιφέ¬ 
ρεια Κεντρικής Μακεδονίας». 

ια. Το υπ’ αριθμ. 3369/3.8.2005 έγγραφο της Β' Δ.Υ.ΠΕ. 
Κεντρικής Μακεδονίας με θέμα: «Συγκρότηση Β' Κοινού 
Υπηρεσιακού Συμβουλίου Νοσοκομείων της Β' Δ.Υ.ΠΕ. 
Κεντρικής Μακεδονίας με έδρα το Γενικό Νοσοκομείο 
“Γ. ΠΑΠΑΝΙΚΟΛΑΟΥ”». 

ιβ. Το υπ’ αριθμ. 17176/20.5.2005 έγγραφο της Α' Δ.Υ.ΠΕ. 
Κεντρικής Μακεδονίας με περιεχόμενο της διαβίβαση 
του υπ’ αριθμ. 17176/19.5.2005 έγγραφο - πρόταση του 
Διοικητού του Γ.Ν.Θ. «ΙΠΠΟΚΡΑΤΕΙΟ», σχετικά με τη με¬ 
ταφορά της έδρας του Α' Κ.Υ.Σ. από το Π.Γ.Ν.Θ. «ΑΧΕΠΑ» 
στο Γ.Ν.Θ. «ΙΠΠΟΚΡΑΤΕΙΟ». 

ιγ. Το υπ’ αριθμ. 50/31.8.2005 έγγραφο της Α' Δ.Υ.ΠΕ. 
Κεντρικής Μακεδονίας με θέμα: «Τροποποίηση της υπ’ 
αριθμ. ΔΥ1δ/οικ.64670/17.6.2005 απόφασης Υπουργού 
Υγείας και Κοινωνικής Αλληλεγγύης (ΦΕΚ 914/5.7.2005 
τεύχος Β')». 

ιδ. Το υπ’ αριθμ. 30381/20.9.2005 έγγραφο του Γενικού 
Νοσοκομείου Θεσσαλονίκης «ΙΠΠΟΚΡΑΤΕΙΟ». 

ιε. Το γεγονός ότι από τις διατάξεις της απόφασης 
αυτής και προκειμένου το Α' Κοινό Υπηρεσιακό Συμ¬ 
βούλιο να λειτουργεί εφεξής στο Γ ενικό Νοσοκομείο 
Θεσσαλονίκης «ΙΠΠΟΚΡΑΤΕΙΟ», προκαλείται ετήσια δα¬ 
πάνη ύψους 7.000 ΕΥΡΩ περίπου, η οποία θα καλυφθεί 
από την αντίστοιχη πίστωση που έχει εγγράφει στον 
προϋπολογισμό του προαναφερόμενου Νοσοκομείου 
(Κ.Α.Ε. 0264, Φορέας 01). 

ιστ. Την υπ’ αριθμ. 37930/ΔΙΘΕ 1264 απόφαση του 
Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432/14.10.2005), 
αποφασίζουμε: 

Α. Τροποποιούμε την υπ’ αριθμ. ΔΥΙδ/οικ. 64670/ 
17.6.2005 (Φ.Ε.Κ. 914/5.7.2005 τεύχος Β') απόφασή μας 
με την οποία έγινε η Σύσταση - Συγκρότηση των Κοι¬ 
νών Υπηρεσιακών Συμβουλίων των Νοσοκομείων του 
Ε.Σ.Υ.Κ.Α. και των Νοσοκομείων της παρ. 10 του άρθρου 
13 του ν. 2889/2001, ως ακολούθως: 

1. Το Νοσοκομείο Ειδικών Παθήσεων Θεσσαλονίκης 
υπάγεται στην αρμοδιότητα του Β' Κοινού Υπηρεσια¬ 
κού Συμβουλίου Νοσοκομείων της Β' Δ.Υ.ΠΕ. Κεντρικής 
Μακεδονίας με έδρα το Γ ενικό Νοσοκομείο Θεσσαλο¬ 
νίκης «Γ.ΠΑΠΑΝΙΚΟΛΑΟΥ» καθόσον με την υπ’ αριθμ. 
Υ4α/38596/28.6.2005 κοινή υπουργική απόφαση έχει υπα¬ 
χθεί στην αρμοδιότητα της Β' Υγειονομικής Περιφέρειας 
Κεντρικής Μακεδονίας. 

2. Μεταφέρουμε την έδρα του Α' Κοινού Υπηρεσια¬ 
κού Συμβουλίου Νοσοκομείων της Α' Δ.Υ.ΠΕ Κεντρικής 
Μακεδονίας από το Πανεπιστημιακό Γ ενικό Νοσοκομείο 
Θεσσαλονίκης «ΑΧΕΠΑ» στο Γενικό Νοσοκομείο Θεσ¬ 
σαλονίκης «ΙΠΠΟΚΡΑΤΕΙΟ». 


Β. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΠΕΤΡΟΣ ΔΟΥΚΑΣ ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. 2/66105/0022 (5) 

Καθορισμός αποζημίωσης Προέδρων, Μελών, Εισηγητών 
και Γραμματέων των Συλλογικών Οργάνων που λει¬ 
τουργούν στους εποπτευόμενους φορείς του Υπουρ¬ 
γείου Υγείας και Κοινωνικής Αλληλεγγύης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

Α. Τις διατάξεις: 

1. Των άρθρων 1, 2 και 4 του ν. 3329/2005 (ΦΕΚ 81/ 
Α/4.4.2005) «Εθνικό Σύστημα Υγείας και Κοινωνικής Αλ¬ 
ληλεγγύης. 

2. Του άρθρου 17 του ν. 3205/23.12.2003 (ΦΕΚ 297/ 
Α'/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

3. Του άρθρου 40 του ν. 849/1978 «περί παροχής κι¬ 
νήτρων δια την ενίσχυση της περιφερειακής και Οι¬ 
κονομικής ανάπτυξης της χώρας» (ΦΕΚ 232/τ.Α/1978) 
όπως συμπληρώθηκε με το άρθρο 8 του ν. 2129/1993 
(ΦΕΚ 59 Α). 

4. Του άρθρου 22 παρ.3 του ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/τ.Α/27.11.1995). 

5. Του άρθρου 27 του ν. 2081/1992 (ΦΕΚ 154/1992 τ.Α) 
με το οποίο προστέθηκε άρθρο 29 Α στο ν. 1558/1985 
(ΦΕΚ 137/Α/1985) όπως τελικά αντικαταστάθηκε με το 
άρθρο 1 του ν. 2469/1997 «Περιορισμός και βελτίωση 
της αποτελεσματικότητος των κρατικών δαπανών και 
άλλες διατάξεις» (ΦΕΚ 38/τ.Α/1997). 

6. Την με αριθμό 37390/ΔΙΟΕ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Ανάθεση αρμοδιοτήτων στους Υφυ¬ 
πουργούς Οικονομίας και Οικονομικών» (ΦΕΚ 1432/2005 
τ.Β'). 

7. Της υπ’ αριθμ. 2/74260/0004/15.10.1999 κοινής υπουρ¬ 
γικής απόφασης, περί μεταβίβασης εξουσίας υπογρα¬ 
φών, σύμφωνα με το άρθρο 17 παρ.1 του ν. 1943/1991. 

Β. 1. Το γεγονός ότι σύμφωνα με τις διατάξεις του 
άρθρου 1 του ν. 3329/2005, η επικράτεια διαιρείται σε 
Υγειονομικές Περιφέρειες, οι οποίες ταυτίζονται με τις 
Διοικητικές και σε κάθε μία από τις δεκαεπτά (17) Διοι¬ 
κήσεις των Υγειονομικών Περιφερειών (Δ.Υ.ΠΕ.) λειτουρ¬ 
γούν Φορείς Παροχής Υπηρεσιών Υγείας και Κοινωνικής 
Αλληλεγγύης (εφεξής ΦΠΥΥΚΑ). 

2. Το γεγονός ότι οι ΦΠΥΥΚΑ διοικούνται από Διοικη- 




26328 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τικά Συμβούλια καθώς και το γεγονός ότι τόσον στις 
Δ.Υ.ΠΕ όσον και στους ΦΠΥΥΚΑ λειτουργούν υπηρεσι¬ 
ακά συμβούλια, όπου εξετάζονται θέματα υπηρεσιακής 
κατάστασης των υπαλλήλων τους. 

3. Το γεγονός ότι σύμφωνα με τις διατάξεις του άρ¬ 
θρου 11 του ν. 2889/2001, όπως αυτό αντικαταστάθηκε 
με το άρθρο 43 του ν. 3252/2004 (ΦΕΚ 132/τ.Α/16.7.2004) 
καθώς και από τις διατάξεις του άρθρου 20 του ν. 
3293/2004 (ΦΕΚ 231/τ.Α/26.11.2004), συγκροτήθηκαν και 
λειτουργούν Περιφερειακά Συμβούλια Επιλογής και 
Αξιολόγησης των Επιμελητών Α και Β Ιατρών ΕΣΥ ανά 
ειδικότητα καθώς και Συμβούλια Επιλογής και Αξιο¬ 
λόγησης, Διευθυντών Ιατρών ΕΣΥ ανά ειδικότητα. Στα 
μέλη δε και των δύο προαναφερομένων περιπτώσεων 
καθώς και στους εισηγητές των εν λόγω Συμβουλίων 
πρέπει να καταβληθεί αποζημίωση για τη συμμετοχή 
τους στις εν λόγω συνεδριάσεις. 

4. Το γεγονός ότι από τις διατάξεις της απόφασης 
αυτής προκαλείται για κάθε οικονομικό έτος, δαπά¬ 
νη ύψους περίπου τεσσάρων εκατ. και εκατόν είκοσι 
έξι χιλιάδων και επτακοσίων τριάντα επτά και τριάντα 
λεπτών (4.126.737,3) ευρώ για το σύνολο των ΦΠΥΥΚΑ, 
καθώς και για την επόμενη πενταετία δαπάνη ύψους 
περίπου είκοσι εκατομμυρίων και εξακοσίων είκοσι εν¬ 
νέα χιλιάδων και τριακοσίων πενήντα (20.629.350) ευρώ 
στο σύνολο των ΦΠΥΥΚΑ, η οποία θα αντιμετωπισθεί 
από τις αντίστοιχες πιστώσεις που έχουν εγγράφει στον 
Προϋπολογισμό του κάθε φορέα, αποφασίζουμε: 

Α. 1. Καθορίζουμε το ποσόν της κατά συνεδρίασης 
αποζημίωσης στον Πρόεδρο, στα Μέλη, στον Εισηγητή 
(εφόσον ορίζεται η συμμετοχή του και δεν έχει και την 
ιδιότητα του μέλους του συμβουλίου) και στο Γραμ¬ 
ματέα για τη συμμετοχή τους στις συνεδριάσεις του 
συλλογικού οργάνου στο οποίο μετέχουν στο ποσόν 
των επτά εκατοστών (7/100) του βασικού μισθού του 
18 κλιμακίου της ΥΕ κατηγορίας ήτοι του ποσού των 
σαράντα ενός ευρώ και τριάντα λεπτών (41,30) ευρώ 
με τη νόμιμη αναπροσαρμογή στους κάτωθι αναφε- 
ρομένους. 

α. Στον Πρόεδρο, τα μέλη, τους εισηγητές και τους 
γραμματείς των Υπηρεσιακών Συμβουλίων (Πρωτοβαθ¬ 
μίων και Κοινών) που λειτουργούν στις ΔΥΠΕ καθώς και 
σε όλους τους Φορείς Παροχής Υπηρεσιών Υγείας και 
Κοινωνικής Αλληλεγγύης (ΦΠΥΥΚΑ). 

β.1. Στον Πρόεδρο, τα μέλη, τους εισηγητές και τους 
Γραμματείς των Περιφερειακών Συμβουλίων Επιλογής 
και Αξιολόγησης των Επιμελητών Α και Β Ιατρών ΕΣΥ 
καθώς και των Συμβουλίων Επιλογής και Αξιολόγησης 
Διευθυντών Ιατρών ΕΣΥ. 

β2. Στους εισηγητές των αναφερομένων στην προη¬ 
γούμενη παράγραφο συμβουλίων καταβάλλεται η ορι¬ 
ζόμενη στην παράγραφο Α1 αποζημίωση ανά κρίση. 

γ. Στον Πρόεδρο, τα μέλη εισηγητές και γραμματείς 
του Δευτεροβαθμίου Επιστημονικού Συμβουλίου του 
ΕΟΦ και των τμημάτων του Επιστημονικού Συμβουλίου 
Εγκρίσεων του ΕΟΦ «Α' Φαρμακευτικών προϊόντων εν 
γένει και άλλων προϊόντων» και «ΙΒ' Φαρμακευτικών 
Προϊόντων για ανθρώπινη χρήση που υποβάλλονται 
προς έγκριση με τη διαδικασία της αμοιβαίας αναγνώ¬ 
ρισης». 

δ. Στον Πρόεδρο, τα μέλη εισηγητές και γραμματείς 
διοικητικών ή υπηρεσιακών συμβουλίων των Φορέων 


Παροχής Υπηρεσιών Υγείας και Κοινωνικής Αλληλεγγύ¬ 
ης, σύμφωνα με τις διατάξεις της παραγράφου (α) του 
άρθρου 2 του ν. 3329/2005 και συγκεκριμένα: Νοσοκο¬ 
μεία, Κέντρα Ψυχικής Υγείας και Απεξάρτησης, Μονάδες 
Κοινωνικής Φροντίδας, Λοιπά Νομικά Πρόσωπα δημοσί¬ 
ου και νομικά πρόσωπα ιδιωτικού δικαίου του δημοσίου 
τομέα, που ασκούν δραστηριότητα στους τομείς υγείας 
και κοινωνικής αλληλεγγύης και εποπτεύονται από τον 
Υπουργό Υγείας και Κοινωνικής Αλληλεγγύης. 

Β. Ο συνολικός αριθμός των συνεδριάσεων των προ¬ 
αναφερομένων συμβουλίων δεν μπορεί να υπερβαίνει 
τις πενήντα (50) ετησίως, με την προϋπόθεση ότι αυτές 
πραγματοποιούνται εκτός του κανονικού ωραρίου λει¬ 
τουργίας των υπηρεσιών. 

Γ. Η παραπάνω δαπάνη βαρύνει τον προϋπολογισμό 
του φορέα στον οποίο ανήκει το συλλογικό όργανο της 
κάθε Διοίκησης Υγειονομικής Περιφέρειας (Δ.Υ.ΠΕ) κα¬ 
θώς και του κάθε Φορέα Παροχής Υπηρεσιών Υγείας και 
Κοινωνικής Αλληλεγγύης των Διοικήσεων Υγειονομικής 
Περιφέρειας, εφόσον πρόκειται για συλλογικά όργανα 
αρμοδιότητάς τους. 

Δ. Στην απόφαση αυτή προσδίδεται αναδρομική ισχύ 
από την ημερομηνία συγκρότησης των συλλογικών ορ¬ 
γάνων, αλλά πάντως όχι προγενέστερη του ενός έτους 
από τη δημοσίευσή της στην Εφημερίδα της Κυβερνή- 
σεως. 

Ε. Στις διατάξεις της απόφασης αυτής δεν εμπίπτουν 
τα συλλογικά όργανα των (ΦΠΥΥΚΑ), για τα οποία έχουν 
εκδοθεί ιδιαίτερες αποφάσεις αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2005 
Οι Γ ενικοί Γ ραμματείς 

Δημοσιονομικής Πολιτικής Υπουργείου Υγείας 

Υπουργείου Οικονομίας και Κοινωνικής 

και Οικονομικών Αλληλεγγύης 

Γ. ΚΟΥΡΗΣ Π. ΜΠΟΥΧΩΡΗΣ 

-♦- 

Αριθμ. 225634 (6) 

Επανασυγκρότηση Επιτροπής Παρακολούθησης 
και Παραλαβής Μελέτης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα», όπως κωδικοποιήθηκε με το π.δ. 
63/2005 (ΦΕΚ Α 98). 

2. Την υπ’ αριθμ. Ε 2001 38/9.3.2001 απόφαση έγκρι¬ 
σης του Επιχειρησιακού Προγράμματος «Απασχόληση 
και Επαγγελματική Κατάρτιση», και την 0(2004) 5336/ 
16.12.2004 απόφαση της Επιτροπής με την οποία εγκρί- 
νεται το αναθεωρημένο Επιχειρησιακό Πρόγραμμα. 

3. Τις διατάξεις του άρθρου 4 παρ. 3 ν. 2860/2000 
«Διαχείριση, Παρακολούθηση και Έλεγχος του Κοινο¬ 
τικού Πλαισίου Στήριξης και άλλες διατάξεις», όπως 
τροποποιήθηκε με το άρθρο 17 του ν. 3193/2003 (ΦΕΚ 
266/Α/20.11.2003) «Κανόνες τιμολόγησης, ρυθμίσεις ΦΠΑ 
ηλεκτρονικών υπηρεσιών και άλλες διατάξεις». 

4. Την υπ’ αριθμ. 118267/14.12.2000 κοινή υπουργική 
απόφαση «Σύσταση και λειτουργία της Ειδικής Υπη¬ 
ρεσίας Διαχείρισης του Ε.Π. ΑΠΑΣΧΟΛΗΣΗ ΚΑΙ ΕΠΑΓ¬ 
ΓΕΛΜΑΤΙΚΗ ΚΑΤΑΡΤΙΣΗ» του Υπουργείου Εργασίας και 

Κοινωνικών Ασφαλίσεων (ΦΕΚ 1595/Β/29.12.2000), όπως 
τροποποιήθηκε και ισχύει σήμερα. 

5. Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας - στήριξης και διαχείριση των αντί¬ 
στοιχων πόρων» του Κοινοτικού Πλαισίου Στήριξης και 
άλλες διατάξεις». 

6. Την υπ’ αριθμ. 696/1.11.2001 απόφαση Ένταξης του 
έργου στο Ε.Π. 

7. Την ένταξη της μελέτης στη ΣΑΜ 034/3. 

8. Την από 27.11.2001 συναφθείσα σύμβαση και το από 
16.5.2003 συναφθέν συμφωνητικό. 

9. Την υπ’ αριθμ. 1230/3.12.2001 απόφαση του Υπ. Εργα¬ 
σίας και ΚΑ για τη συγκρότηση Επιτροπής Παρακολού¬ 
θησης και Παραλαβής της μελέτης όπως τροποποιήθηκε 
με την υπ’ αριθμ. 103444/25.10.2002 όμοια απόφαση. 

10. Τις διατάξεις του άρθρου 10 του ν. 3260/2004 «Λήξη 
θητείας συλλογικών οργάνων και οργάνων διοίκησης» 
(ΦΕΚ 151/Α/6.8.2004). 

11. Την ανάγκη παρακολούθησης και παραλαβής της 
προαναφερόμενης μελέτης, αποφασίζουμε: 

Την επανασυγκρότηση της Επιτροπής Παρακολούθη¬ 
σης και Παραλαβής της μελέτης με τίτλο: 

«ΣΥΣΤΗΜΑ ΗΛΕΚΤΡΟΝΙΚΗΣ ΔΙΑΣΥΝΔΕΣΗΣ ΚΕΝΤΡΩΝ 

ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ ΜΕ ΤΟ ΥΠΟΥΡΓΕΙΟ 
ΕΡΓΑΣΙΑΣ» 

Η Επιτροπή αποτελείται από τους: 

1. Π. Οικονομάκος, Προϊστάμενο της Μονάδας Β2 της 
ΕΥΔ, Πρόεδρος. 

2. Κοντάκου Χριστίνα, Προϊσταμένη της Μονάδας Β 
της Ε.Υ Εφαρμογής Συγχρηματοδοτούμενων από το 
ΕΚΤ Ενεργειών, Μέλος. 

3. Γ. Πουλινάκης, Στέλεχος της Μονάδας Β1 της ΕΥΔ, 
Μέλος. 

4. Δ. Πλάκα, Προϊσταμένη της Μονάδας Δ της ΕΥΔ, 
Μέλος. 

5. Εμμ. Κουνελάκης, Στέλεχος της Μονάδας Ελέγχου 
της ΕΥΔ, μέλος. 

Νομική Υποστήριξη της Επιτροπής θα παράσχει η Β. Τρι- 
ανταφύλλου, Νομικός, Στέλεχος της Μονάδας Δ της ΕΥΔ. 

Χρέη Γραμματέα της Επιτροπής θα ασκήσει ο Ελευθέριος 
Μαυραντωνάκης, στέλεχος της Μονάδας Β3 της ΕΥΔ. 

Η Επιτροπή θα είναι αμειβόμενη, η αμοιβή θα καθο¬ 
ριστεί σύμφωνα με τα οριζόμενα στο άρθρο 17 του 
ν. 3205/2003 (ΦΕΚ 297/Α/23.12.2003) και θα καταβλη¬ 
θεί από πόρους της εθνικής τεχνικής βοήθειας (Έργο 
2002ΣΕ03430016 του ΠΔΕ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 225633 (7) 

Τροποποίηση της Συγκρότησης της Επιτροπής 
Παρακολούθησης και Παραλαβής του έργου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα», όπως κωδικοποιήθηκε με το π.δ. 
63/2005 (ΦΕΚ Α 98). 


2. Την υπ’ αριθμ. Ε 2001 38/9.3.2001 απόφαση έγκρι¬ 
σης του Επιχειρησιακού Προγράμματος «Απασχόληση 
και Επαγγελματική Κατάρτιση», και την 0(2004) 5336/ 
16.12.2004 απόφαση της Επιτροπής με την οποία εγκρί- 
νεται το αναθεωρημένο Επιχειρησιακό Πρόγραμμα. 

3. Τις διατάξεις της παρ. 3 του άρθρου 4 ν. 2860/2000 
«Διαχείριση, Παρακολούθηση και Έλεγχος του Κοινο¬ 
τικού Πλαισίου Στήριξης και άλλες διατάξεις» (ΦΕΚ 
251/Α/14.11.2000) όπως τροποποιήθηκε με τις διατάξεις 
του άρθρου 17 του ν. 3193/2003 «Κανόνες τιμολόγησης, 
ρυθμίσεις ΦΠΑ ηλεκτρονικών υπηρεσιών και άλλες δι¬ 
ατάξεις» (ΦΕΚ 266/Α/20.11.2003). 

4. Την υπ’ αριθμ. 118267/14.12.2000 κοινή υπουργική 
απόφαση «Σύσταση και λειτουργία της Ειδικής Υπη¬ 
ρεσίας Διαχείρισης του Ε.Π. ΑΠΑΣΧΟΛΗΣΗ ΚΑΙ ΕΠΑΓ- 
ΓΕΛΜΑΤΙΚΗ ΚΑΤΑΡΤΙΣΗ» του Υπουργείου Εργασίας 
και Κοινωνικών Ασφαλίσεων (ΦΕΚ 1595/Β/29.12.2000), 
όπως τροποποιήθηκε με τις υπ’ αριθμ. 399/3.9.2001 
(ΦΕΚ 1155/Β/5.9.2001), 103466/15.5.2003 (ΦΕΚ 21.5.2003) 
και 220219/21.1.2004 (ΦΕΚ 39/Α/22.1.2004) όμοιες κοινές 
υπουργικές αποφάσεις. 

5. Τις διατάξεις του π.δ. 4/2002 «Εκτέλεση ενεργειών 
τεχνικής βοήθειας - στήριξης και διαχείρισης των αντί¬ 
στοιχων πόρων» (ΦΕΚ 3/Α/14.1.2002). 

6. Τον Κανονισμό 1260/1999 (άρθρο 42 παρ.4) για την 
υποχρέωση ενημέρωσης της Ενδιάμεσης Αξιολόγησης 
μέσω της εκπόνησης εκθέσεων πρώτου απολογισμού. 

7. Την υπ’ αριθμ. 34835/ΕΥΣΑΠΠ/1480/7.9.2004 επιστολή 
του Γ ενικού Γ ραμματέα Επενδύσεων και Ανάπτυξης με 
θέμα «Ενημέρωση της Ενδιάμεσης Αξιολόγησης». 

8. Την υπ’ αριθμ. 16842/ΕΥΣ/608-618/8.4.2004 απόφαση 
του Υφυπουργού Οικονομίας και Οικονομικών σχετικά 
με την έγκριση του προϋπολογισμού τεχνικής βοήθει¬ 
ας έτους 2004, όπως τροποποιήθηκε με την υπ’ αριθμ. 
4931/ΕΥΣΣΑΑΠ 2454/16.12.2004 όμοια απόφαση. 

9. Την υπ’ αριθμ. 220078/11.1.2005 απόφαση ένταξης 
του έργου στο Ε.Π. «Απασχόληση και Επαγγελματική 
Κατάρτιση». 

10. Την υπ’ αριθμ. 221089/5.4.2005 Απόφαση του Υπουρ¬ 
γού Απασχόλησης και Κοινωνικής Προστασίας για 
την Ανάθεση του έργου του Συμβούλου Ενημέρωσης 
της Ενδιάμεσης Αξιολόγησης στην Ένωση Εταιρειών 
«ίΟΟΟΤΕΩΗ ΑΕ - ΔΙΑΔΙΚΑΣΙΑ ΑΕ - ΠΡΟΟΠΤΙΚΗ ΑΕ» και 
τη συναφθείσα σύμβαση. 

11. Την ανάγκη παρακολούθησης και παραλαβής του 
έργου, αποφασίζουμε: 

Την τροποποίηση της συγκρότησης της Επιτροπής 
Παρακολούθησης και Παραλαβής του έργου «Ενημέρω¬ 
ση της ενδιάμεσης αξιολόγησης του Ε.Π. «Απασχόληση 
και Επαγγελματική Κατάρτιση», λόγω της αποχώρησης 
από την Ειδική Υπηρεσία της γραμματέως της Επιτρο¬ 
πής Ελ. Τερζίδου. 

Η επιτροπή συγκροτείται ως εξής: 

Πρόεδρος της Επιτροπής ορίζεται ο Σεραφείμ Νικολά¬ 
ου, αποσπασμένος υπάλληλος της Ε.Ε, στο Υπουργείο 
Απασχόλησης και Κ.Π., που έχει τοποθετηθεί στην ΕΥΔ 
του Ε.Π «Απασχόληση και Επαγγελματική Κατάρτιση». 

Μέλη της Επιτροπής ορίζονται οι: 

Ελένη Διάφα, Στέλεχος της Μονάδας Α της ΕΥΔ. 

Κωνσταντή Ιφιγένεια, Στέλεχος της Μονάδας Α της 
ΕΥΔ. 

Παπαδημητρίου Αικατερίνη, στέλεχος της Μονάδας 
Γ, της Ε.Υ.Συντονισμού της Εφαρμογής των Ε.Π. του 
Υπουργείου Οικονομίας και Οικονομικών. 

Παπαγεωργίου Ελευθερία, στέλεχος της Μονάδας Β- 
Αξιολόγησης της Ε.Υ. Συντονισμού της Εφαρμογής των 
Ε.Π. του Υπουργείου Οικονομίας και Οικονομικών. 

Χρέη γραμματέα της Επιτροπής ασκεί από τη δημο¬ 
σίευση της παρούσας, η Ιωάννα Κώτσου, στέλεχος της 
Μονάδας Δ της ΕΥΔ. 


Κατά τα λοιπά ισχύει η υπ’ αριθμ. 222257/26.5.2005 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




